Río de la Plata
Río de la Plata (španski: Río de la Plata; bosanski: Srebrna rijeka) je rijeka i estuarij koji nastaju spajanjem rijeka Urugvaj i Paraná. Rijeka se preko estuarija, 290 kilometara dugog i do 220 kilometara širokog (na mjestu ušća), ulijeva u Atlantski okean, formirajući udubljenje u obliku lijevka na jugoistočnoj obali Južne Amerike. Rijeka formira dio državne granice između Argentine i Urugvaja. Također razdvaja i njihove glavne luke i glavne gradove Buenos Aires i Montevideo, na zapadu odnosno sjeveru estuarija. Obale La Plate su najgušće naseljena područja i Argentine i Urugvaja.